బుద్గాం జిల్లా

జమ్ము కాశ్మీర్ రాష్ట్రంలోని 20 జిల్లాలలో బుద్గాంం జిల్లా ఒకటి. ఇది 1979లో రూపొందించబడింది.

నిర్వహణ
బుద్గాం జిల్లా 1979 నుండి ఉనికిలో ఉంది. మునుపు ఈ భూభాగం శ్రీనగర్ జిల్లాలో భాగంగా ఉంది. పాతకాలంలోబుద్గాం బారముల్లా జిల్లాలో భాగంగా ఉంది. అదేసమయంలో శ్రీనగర్ అనంతనాగ్ జిల్లాలో భాగంగా ఉంది. అప్పుడు ఇది శ్రీప్రతాప్ తాలూకాగా ఉండేది. చారిత్రక ఆధారాలు బుద్గాం దీసుపరగణాగా ఉండేదని తెలియజేస్తుంది. ప్రఖ్యాత చరిత్రకారుడు ఖ్వాజా అజం దెమారి ఈ ప్రాంతం ఒకప్పుడు దీద్మార్బగ్ అని పిలువవడిందని భావిస్తున్నారు.

సరిహద్దులు 
బుద్గాం జిల్లాకు ఉత్తరాన శ్రీనగర్, దక్షిణాన పుల్వామా,నైరుతిన పూంచ్ జిల్లాలు సరిహద్దులుగా ఉన్నాయి.

రెవెన్యూ విభాగాలు
బీర్వా, నాగం, బుద్గం, బి.కె పోక్రా, ఖాన్, ఖాగ్, నర్బల్, చదోరా.

తాలూకాలు
షెరారీ షరీఫ్, బీర్వా, బాద్‌గం, చదూరా, ఖాంసాహిబ్

జనాభా గణాంకాలు

2011 గణాంకాలు 
2011 భారత జనాభా లెక్కల ప్రకారం బుద్గాం జిల్లా  మొత్తం జనాభా 753,745. బుద్గాం జనాభాలో ముస్లింలు 97.65% ఉన్నారు.

2001 లో గణాంకాలు

విద్య 
ప్రభుత్వ, ప్రైవేట్ పాఠశాలలు కలిపి బుద్గం జిల్లాలో 98 పాఠశాలలు ఉన్నాయి. వీటిలో 33 హైస్కూల్సు ఉన్నాయి. బుద్గం జిల్లాలోని పల్లార్ గ్రామంలో ఒక ప్రభుత్వ డిగ్రీకాలేజ్ ఉంది.1990 నుండి బుద్గంలో అక్షరాస్యత అభివృద్ధికి పాటుబడిన పాఠశాలలలో ప్రధానమైనది ఆర్.ఎం.పి స్కూల్. ఈ పాఠశాల విద్యార్థులు ఐ.ఎ.ఎస్ ఆఫీసర్లు, డాక్టర్లు, ఇంజనీర్లు, పాత్రికేయులు, లాయర్లు, విజయవంతమైన వ్యాపాలుగా గుర్తింపు పొందారు. ఈ పాఠశాల ప్రస్తుతం నర్సరీ నుండి 12వ తరగతి వరకు విద్యను అందిస్తుంది. ఈ పాఠశాల స్థాపించినప్పటి నుండి 100% ఫలితాలను సాధించడం విశేషం. 1990లో ఈ పాఠశాలను నూర్ ముహమ్మద్ చేత ప్రారంభించబడింది.

ఆకర్షణలు
 దూద్పాథర్.
 యూస్మార్గ్ 
 టాస్మైదాన్ 
 నీల్నాగ్, ఖాగ్

ప్రముఖులు
 ఆగా సైద్ యూసఫ్ - అల్ - మూసవి:- జమ్మూ కాశ్మీర్ అంజుమన్ షరీ షియాన్ అధ్యక్షుడు. అతను కాశ్మీర్ హింసాత్మకచర్యలకు ముగింపు కలిగించాడని గుర్తించబడుతున్నాడు.అతను విద్యాభివృద్ధికి, సాంఘిక సంస్కరణలకు, సేవాకార్యక్రమాలకొరకు విశేషకృషి చేసాడు.
 శ్రీ సైద్ సాని మవ్లానా సైద్ అలీ షాహ్ బుఖార:- 1914 నవంబరు 30లో జన్మించాడు.అతనిని శ్రీ సైద్ అని కూడా పిలువబడ్డాడు. 
 మీర్ వైజ్.
 ముస్లే మిలత్ (మత, రాజకీయ నాయకుడు):- అతను ప్రాంత సాంఘిక - ఆర్థిక అభివృద్ధికి కృషిచేసాడు. అంజుమన్ మఝర్ ఉల్ హాక్ స్థాపించాడు. 1957-1977 లో శాసనసభ ఎన్నికలో పాల్గొన్నాడు. ఒకసారి బుద్గం మరొకసారి బీర్వా నియోజకవర్గాంలో పోటీచేసాడు.ఒకసారి నేషనల్ కాంఫరెంస్ తరఫున మరొకసారి జనతాపార్టీ తరఫున పోటీ చేసాడు.

ఇవి కూడా చూడండి 
 దూద్‌పత్రి

మూలాలు

బయటి లింకులు

జమ్మూ కాశ్మీరు జిల్లాలు
 
వెనుకబడిన ప్రాంతాల అభివృద్ధి నిధులు పొందుతున్న జిల్లాలు
1979 స్థాపితాలు